Jó volt vendégnek lenni az UEFA-kupában
Vitézkedtek a vendégcsapatok a labdarúgó UEFA-kupa 16 közé jutásért rendezett fordulójának az elsõ találkozóin, hiszen tizenhárom helyszín közül hét esetben is az idegenben pályára lépõ együttes nyert szerdán. Saját stadionjában kapott ki például a BL-hõs Artmedia Bratislava, valamint a Lokomotiv Moszkva, a Hertha BSC, a Rosenborg, a Heerenveen és az FC Bruges is.
Dárdai Pál csapatát, a berlini Herthát a román Rapid Bucuresti gyõzte le 1-0-ra úgy, hogy a magyar játékos nem lépett pályára. Az AS Roma több mint egy órán keresztül tíz emberrel játszva nyert a belga Bruges vendégeként. A másik olasz együttes, az Udinese hazai pályán szerzett jelentõs elõnyt a francia Lens ellen.

Mindössze egy meccs végzõdött döntetlenre, a Bolton-Marseille párharc során nem született gól.

UEFA-kupa, 16 közé jutásért, 1. mérkõzés:
Liteksz Lovecs (bolgár) - Racing Strasbourg (francia) 0-2 (0-1)
gól: Le Pen (2.), Diane (83.)

Lokomotiv Moszkva (orosz) - Sevilla (spanyol) 0-1 (0-0)
gól: Jordi (74.)

Artmedia Bratislava (szlovák) - Levszki Szófia (bolgár) 0-1 (0-1)
gól: Angelov (9.)

Basel (svájci) - AS Monaco (francia) 1-0 (0-0)
gól: Degen (78.)

Hertha BSC (német) - Rapid Bucuresti (román) 0-1 (0-0)
gól: Negru (67., 11-esbõl)
piros lap: Boateng (74.), Madlung (84., mindkettõ Hertha BSC)

Lille (francia) - Sahtar Donyeck (ukrán) 3-2 (1-0)
gól: Fauvergue (19.), Dernis (57.), Odemwingie (78.), illetve Brandao (88.), Marica (89.)

Rosenborg (norvég) - Zenit (orosz) 0-2 (0-2)
gól: Arsavin (22.), Kerzsakov (32.)

Heerenveen (holland) - Steaua Bucuresti (román) 1-3 (1-1)
gól: Bruggink (23.), illetve Dica (29.), Goian (76.), Paraschiv (78.)

Schalke 04 (német) - Espanyol (spanyol) 2-1 (0-1)
gól: Bordon (64.), Ernst (88.), illetve Luis García (34.)

Udinese (olasz) - Lens (francia) 3-0 (1-0)
gól: Di Natale (35.), Barretto (61., 82.)

Bolton Wanderers (angol) - Olympique Marseille (francia)  0-0

FC Bruges (belga) - AS Roma (olasz)  1-2 (0-1)
gól: Portillo (61.), illetve Vanaudenaerde (45., öngól), Perrotta (74.)
piros lap: Rossi (27., AS Roma)

Real Betis (spanyol) - AZ Alkmaar (holland) 2-0 (0-0)
gól: Tardelli (70.), Robert (79.)

csütörtökön:
FC Thun (svájci) - Hamburger SV (német) 18.30
VfB Stuttgart (német) - Middlesbrough (angol) 20.45
Slavia Praha (cseh) - Palermo (olasz) 20.45

[origo]/(MTI)